als_Latn dik_Latn sag_Latn
Vritet me thikë 28-vjeçari, ishte nisur drejt Shqipërisë. Policia: Na njoftoi e motra, e telefonoi në çastet e fundit të jetës, i kërkoi ndihmëKronike e Dielë, 15 Mars, 2015 | 11:00 am
ITALI/ Një shqiptar, 28-vjeçar ka mbetur i vdekur, pasi është goditur me thikë nga një person ende i paidentifikuar. Mediat italiane, që raportojnë lajmin, duke iu referuar burimeve të policisë vendase bëjnë me dije se viktima është identifikuar si Michel Leskaj.
Sipas mediave, ai është goditur me thikë në gjoks dhe mbërritja e urgjencës nuk ka qenë fare e nevojshme, pasi ai ka gjetur vdekjen e menjëhershme. Ngjarja ka ndodhur në rrugën Mantegna, në Zagarolo.
Policia e konsideron ende një mister ngjarjen, pasi sipas saj, i riu shqiptar ishte nisur për në Bari, prej andej për të udhëtuar drejt Shqipërisë, ndërkohë që u gjet i vrarë në komunën e Castellës.
Ai ishte rezident në Pistoia dhe për herë të fundit është parë gjallë kur la qytetit toskan për të shkuar drejt Barit. “Përse u kthye në Zagarolo? Me shumë gjasë kishte një takim me dikë, ndoshta edhe me vetë vrasësin e tij”- thonë karabinierët.
Alarmin për mungesën e tij e ka e motra, që thotë për policinë se u njoftua nga i vëllai me një telefonatë, ku i kërkonte ndihmë pasi e kishin goditur me thikë.
Më pas, policia ka marrë edhe dëshminë e një personi që ka pranuar se e ka parë viktimën ulur ne sediljen e makinës, krejt i gjakosur.
als_Latn als_Latn als_Latn als_Latn als_Latn als_Latn als_Latn